**PROPOSTA DE PÒSTER**

**Biblioteca de Ciències de la Salut de Catalunya: la coordinació i la cooperació entre biblioteques**

Coll-Casals, Olga1

Roque-Castella, Pilar1

1 Biblioteca de Ciències de la Salut de Catalunya. Departament de Salut de la Generalitat de Catalunya (Barcelona, Spain). Correu: biblioteca.salut@gencat.cat / Tfon: 93 227 29 39

**Introducció**

La Biblioteca de Ciències de la Salut de Catalunya (BCS) es crea el 2014, dins de l’estructura del Departament de Salut de la Generalitat de Catalunya, amb l’objectiu de desenvolupar un sistema homogeni d’accés a la informació bibliogràfica i de proveir de serveis bibliogràfics als professionals del sector públic de salut català.

En aquest context, es desenvolupa el Marc estable de coordinació i cooperació, format per les biblioteques del sector públic majoritari de salut, amb l’objectiu d’impulsar el canvi organitzatiu i la millora en la prestació de serveis bibliogràfics de forma col·laborativa.

**Material i mètodes**

Es defineix un Pla estratègic a mig termini (4-5 anys) per tal de garantir l’accés a la informació bibliogràfica i integrar els recursos bibliogràfics i altres recursos científics del sector públic de salut català, i establir un sistema homogeni de serveis bibliogràfics, de suport i formació, presencial i virtual, adreçats als professionals de la sanitat pública catalana.

**Resultats**

El Pla estratègic es desenvolupa al voltant de 8 eixos:

* Eix 1. Suport als professionals amb la pràctica mèdica diària.
* Eix 2. Suport a la investigació i docència.
* Eix 3. Accés a la informació de qualitat al ciutadà.
* Eix 4. Recursos i serveis.
* Eix 5. Espais de la biblioteca.
* Eix 6. Cooperació estratègica i treball en xarxa.
* Eix 7. Màrqueting i comunicació.
* Eix 8. Desenvolupament professional de les persones que treballen a la biblioteca.

**Conclusions**

La creació de la Biblioteca de Ciències de la Salut de Catalunya (BCS) emergeix com un projecte que promou un canvi d’hàbits d’accés a la informació i l’adaptació a un nou entorn digital. Aquests canvis han facilitat la introducció d’una visió de biblioteca integral que promou el treball col·laboratiu donant lloc a l’optimització de recursos i serveis bibliogràfics existents dins del sistema públic de salut català, i l’accés homogeni, equitatiu i transversal a la informació científica de qualitat per als professionals de la salut.